
	Образецът на резюме на цялостна предварителна оценка на въздействието влиза в сила от 01 януари 2021 г.





	РЕЗЮМЕ НА ЦЯЛОСТНА ПРЕДВАРИТЕЛНА ОЦЕНКА НА ВЪЗДЕЙСТВИЕТО

	Институция:
Министерство на младежта и спорта на Република България
	Нормативен акт:
Проект на Закон за насърчаване на доброволчеството

	Период на извършване на оценката:
м. септември 2023 – м. февруари 2024 г.


	
От какво ниво възниква необходимостта от предприемане на действието?

	Лице за контакт:
……….

	Телефон и ел. поща:
……….


	1. Проблеми, цели и варианти на действие

	1.1. Проблем/проблеми за решаване: 
1.1.1. Актуална стратегическа рамка. В България не съществува нарочна стратегия, посветена на доброволчеството, с която да бъдат формулирани генерални приоритети, цели и задачи в тази област. В Стратегията за подкрепа на развитието на гражданските организации в Република България за периода 2012-2015 г. една от основните цели, посочени в нея е оказването на подкрепа на организациите с нестопанска цел, за да са основен носител на доброволчеството и благотворителността. 
В България не съществува програма, която е изцяло насочена към доброволческите дейности. В Националната програма за изпълнение на младежки дейности по чл. 10а от Закона за хазарта, администрирана от Министерството на младежта и спорта, е заложено отпускане на средства за реализиране на инициативи на млади хора за повишаване на тяхната гражданска активност и участие в местното развитие чрез младежки дейности, включващи и доброволчество. На стратегическо ниво ролята на доброволчеството и специално тази на младежкото доброволчество е призната и в Националната стратегия за младежта 2021-2030, в която като отделен Приоритет 3: Насърчаване на ангажираността, участието и овластяването на младите хора са предвидени конкретни мерки като са: „Подкрепа и насърчаване на доброволчеството, както и регулиране на доброволческите дейности“ и „Ангажиране на неорганизирани младежи в различни форми на гражданско участие, доброволчество и младежки дейности“.
Стратегическата цел на Националната концепция за активен живот на възрастните хора 2012-2030 е създаване на условия за техния активен и достоен живот чрез осигуряване на равни възможности за пълноценното им участие в икономическия и социален живот на обществото. Една от оперативните цели на концепцията е „Развитие на доброволчеството“. В концепцията се обосновава необходимостта от развиване на солидарност между поколенията, която изисква мерки, свързани с развитие на доброволчеството и доброволческата дейност, които на свой ред са изведени като една от ключовите сфери за развитие на активността на възрастното население. Концепцията посочва и необходимостта от регламентиране на доброволчеството в Република България, както и на стандарти за реализиране на доброволчески дейности при предоставяне на услуги за възрастни хора. Сред индикаторите за изпълнение на оперативната цел е приемането на закон за доброволческата дейност. 
Българската държава, към момента, няма собствена ясно очертана национална политика, която да насърчава доброволчеството и доброволческите дейности у нас.
1.1.2. Актуална правна рамка. В България не съществува консолидирана и изчерпателна правна уредба на доброволчеството и доброволческите дейности. Законът за младежта дава определение на младежкото доброволчество и урежда задълженията на организаторите на младежки доброволчески дейности спрямо техните доброволци от гледна точка на безопасност, обучение, регламентира и реда за младежко доброволчество на граждани на държава - членка на Европейския съюз, на държава - страна по Споразумението за Европейското икономическо пространство, и на Конфедерация Швейцария, както и на граждани на трети държави. Законът за защита при бедствия регулира дейността на доброволните формирования, създадени по реда, предвиден в него, за предотвратяване или овладяване на бедствия, пожари и извънредни ситуации и отстраняване на последиците от тях. 
Приемането на законодателна уредба на доброволчеството е една от мерките, залегнали в Четвъртия национален план за действие на Република България в рамките на инициативата „Партньорство за открито управление“ за периода юли 2022 г. – декември 2024 г. В мярката се посочва, че регулирането на обществените отношения в сферата на доброволческата дейност в страната с цел нейното насърчаване и устойчиво развитие е необходимо за постигане на по-широка гражданска активност, развиване на култура на солидарност и участие в обществения живот. Одобряването на проект на закон за доброволчеството е част от Програмата за управление на Република България, юни 2023 г. – декември 2024 г.
1.1.3. Актуална институционална рамка. В България липсва нарочен орган, който е оправомощен да ръководи дейностите по формиране и осъществяване на политиката в областта на доброволчеството и доброволческите дейности на национално или местно ниво. Не съществува и институция, натоварена с осъществяване на инициативи или партньорства в международен план в тази сфера, нито публична структура, която е отговорна за координиране на дейностите по изпълнение на подобна политика. 
Създаденият с измененията на Закона за юридическите лица с нестопанска цел Съвет за развитие на гражданското общество към Министерския съвет има обща компетентност за разработване и провеждане на политики за подкрепа на развитието на гражданското общество. Такава е и политиката за насърчаване и развитие на доброволчеството като една от най-ярките форми на гражданска активност. Съгласно чл. 4, ал. 3 от ЗЮЛНЦ сред отговорностите на заместник министър-председател, определен от министър-председателя, е и изпълнението на Стратегията за развитието на гражданските организации, като същият заместник министър-председател е и председател на Съвета за развитие на гражданското общество.

Дефиниране на проблема:
Липса на ясна и цялостна стратегическа и правна рамка, насърчаваща доброволчеството
и доброволческите дейности в България.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
1.3. Посочете защо действащата нормативна рамка не позволява решаване на проблема/проблемите.
1.4. Посочете задължителните действия, които произтичат от нормативни актове от по-висока степен или от такива от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?

	1.2. Цели:
1.2.1 Обща цел
Създаване на благоприятна среда за насърчаване развитието на доброволчество и доброволчески дейности в България, според актуалните национални нужди и в съответствие с правилата, стандартите и най-добрите практики в ЕС и отделните държави членки.

1.2.2. Конкретни цели
Предприемане на мерки на национално ниво, водещи до оптимално разрешаване на дефинираните проблеми в действащата стратегическа, правна и институционална рамка в областта на доброволчеството и доброволческите дейности, чрез отстраняване на двигателите, стоящи в тяхната основа или чрез прекъсване на причинно-следствената връзка между проблемите, тяхната поява и проявления. Постигането на тези цели би имало еднакъв положителен ефект за всички набелязани групи заинтересовани страни. За преките адресати на мерките, процедурите и правилата това би означавало ясни условия и принципи при доброволстване, изисквания за осъществяване и организиране на доброволчески дейности, нови възможности за развитие и популяризиране на доброволческите дейности, по-голяма сигурност в отношенията, реализирани при доброволчеството, и в ангажиментите на държавата към провеждане на политика за насърчаване на доброволчеството. Постигането на тези цели ще настъпи с влизането в сила на предложения законопроект, от който момент биха започнали да се осъществяват ползите, свързвани с тях. 
За държавата реализирането на конкретните цели би довело да създаването на ясни ангажименти и структури за израждането на насърчаваща среда за добре организирано, включително регулирано, и ефективно доброволчество. Това включва ангажимент за развиване на стратегическата визия на страната по отношение на доброволчеството като част от общата визия за развитие на гражданското общество и реализирането ѝ в партньорство с представителите на гражданския сектор и организаторите на доброволчески дейности. Изпълнението по това направление на създаване и реализиране на държавната политика в областта на доброволчестото следва да започне с влизане в сила на така предложения закон, а срокът за постигане на измерими резултати (приета стратегическа рамка, прилагане на ясни мерки по изпълнението ѝ) е обвързан с процеса по разработване на Стратегията за развитие на гражданските организации и функционирането на Съвета за развитие на гражданското общество към Министерски съвет под председателството на определен ресорен заместник-министър председател. 
Съвкупните полезни ефекти от осъществяването на конкретните цели биха могли да се проявят веднага, което в конкретния случай означава след изтичането на първия времеви цикъл, в рамките на който бъдат събрани, анализирани и отчетени официални данни и доказателства, например, след приключването на първата финансова година след реализирането на насърчителните мерки, които имат финансов характер. 


1.2.3. Оперативни цели
Идентифициране на вариант на действие, който предлага достатъчно и солидни предпоставки за изграждането на ясна, завършена и устойчива стратегическа, правна и институционална рамка, насърчаваща доброволчеството и доброволческите дейности в България чрез достатъчно гаранции за развитие, мерки за подпомагане и правна сигурност.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	1.3. Варианти за действие: 

	1.3.1. По проблем 1:
Вариант 0 „Без действие“:
При него не се предлага публична намеса в обществените отношения, а въздържание от такава, като се разчита на това идентифицираните проблеми да се решат от само себе си, съответно от влиянието на други фактори на средата или в резултат от начина, по който съответната система от публични политики, норми, мерки и институции функционира към момента. Този вариант, наричан още Вариант „Не прави нищо“[footnoteRef:1], означава да не се предприемат никакви действия на публична намеса в обществените отношения, които попадат в обхвата на оценяваната сфера на политики. Вариантът е най-подходящ и в случаите, когато са налице достатъчно факти и фактори от обективната действителност, като например трайно възприета административна и съдебна практика, превърнати в работна култура най-добри практики на дейност или високо ниво на правосъзнание на лица, общности и институции, които правят достатъчно реалистична вероятността набелязаните проблеми да се разрешат от само себе си. Понастоящем в България, от гледна точка на дефицити в правното регулиране на доброволчеството липсват всички основни елементи като: [1:  От англ. Do Nothing Option.] 

1. легална дефиниция за “доброволната дейност” и “доброволците”;
2. ясно регламентиране на договорните отношения, свързани с извършването на доброволчески дейности, което ги отграничава от трудовите правоотношения;
3. уредба на правата, задълженията и отговорностите на доброволеца и организаторите на доброволчески дейности;
4. правна рамка за структурирана и устойчива държавна политика за насърчаване на доброволчеството и др.

Вариант 1 „Регулаторна намеса чрез изцяло нов закон“:
Вариантът се поставя на преценка и задълбочен анализ от ОВ в отговор на сочената от заинтересованите страни необходимост от  въвеждането на съвременно регулиране на обществените отношения в областта на доброволчеството, което да допринесе за възможно най-пълноценно постигане на поставените цели, свързани със създаването на достатъчно стимули за по-ефективно доброволчество и достатъчно гаранции за сигурността на доброволците, организациите, които ги организират, и крайните ползватели на техните време, труд и усилия. Един бъдещ нов закон за насърчаване на доброволчеството би следвало да урежда по последователен и траен начин: 
1. основите на националната политика по насърчаване на доброволчеството;
2. способите за планиране на стратегическо и политическо (policy) ниво; 
3. инструменти и функционалности, включително правила, процедури и протоколи за действие, като принципи, стандарти за поведение, организационна култура и лидерство сред лицата, организиращи доброволчески дейности;
4. механизъм за планиране, програмиране, вътрешна и международна координация;
5. модел на сътрудничество с местна власт, местни общности, бизнес и НПО; 
6. начини за постигане на видимост на ползите и резултатите от доброволчеството и осъществени доброволчески дейности, включително повишаване на информираността сред обществото и проактивна комуникация относно възможностите за включване в доброволчество и доброволчески инициативи; 
7. механизъм за наблюдение на напредъка на въведените стратегия, политика, мерки за регулиране и насърчаване, включително за тяхно последващо оценяване, отчитане и споделяне на успешни истории, поуки и научени уроци; 
8. подходи за изграждане на ресурси, инвестиране в периодични изследвания, създаване на бази данни с добри национални и международни практики и други свързани.

Вариант 2 „Регулаторна намеса чрез промени в действащата уредба“:
Този вариант се отнася до нова настройка на действащите мерки по регулиране към изменението на средата, довело до възникването на установените проблеми в обществените отношения. 
Основанията да бъде поставен на разглеждане и задълбочен анализ от ОВ са същите като при Вариант 1: установената необходимост от въвеждането на съвременна национална правна уредба в областта на доброволчеството и доброволческите дейности. Единствено интензитетът на регулаторната намеса в настоящия вариант е по-нисък и подходите, с които се предлага това да бъде извършено, са различни. При него би могло да се търси разрешаване на проблемите и постигане на поставените цели чрез промени в действащия Кодекс на труда, в който отношенията, свързани с доброволчеството да бъдат уредени по пътя на изключенията от общия режим на трудовоправните отношения, както и да се предвидят съответните насрещни права и задължения по евентуален договор за доброволчество, заедно със съответните институти на почивки, отпуски, отговорности и други. На следващо място, в рамките на този вариант биха могли да се въведат изменения и допълнения в Закона за младежта, в които да се уредят отношенията, свързани с младежката доброволческа дейност, мерките за нейното насърчаване от държавата и общините и други. Този вариант би могъл да включва промени в действащия Закон за защита при бедствия, чрез които да бъде обогатено и разширено полето на правно регулиране, което обхваща дейността на доброволните формирования, създадени по реда на този закон за целите на предотвратяване или овладяване на бедствия, пожари и извънредни ситуации и отстраняване на последиците от тях.

Вариант 3: „Нерегулаторен“:  
При този вариант не се стига до нормативна промяна, не се приемат изменения или допълнения в законови или подзаконовите нормативни актове, а се предлагат действия, обезпечаващи тяхното пълноценно прилагане. Той включва организирането и провеждането на национална информационна кампания, посветена на възможностите за доброволстване и на ползите от него, която да бъде широко популяризирана, включително чрез средствата за масова информация, провеждането на обучения, разработване на материали и други подобни.  В рамките на този вариант би могло да се включи и изработването на общ документ с практически характер, под формата на наръчник или сборник с насоки, указания и инструкции за доброволци, без юридическа сила, по който да бъдат проведени обучения за граждани, НПО, бизнеси и администрации, включително да бъде осигурена публичност и осведоменост на засегнатите лица, заинтересованите страни и обществото като цяло. Тези дейности поначало могат да спомогнат за повишаване на ефективността и резултатността на доброволчеството и доброволческите дейности, но въпросът е в каква степен биха могли трайно да разрешат проблемите и да постигнат целите, набелязани в оценката на въздействието.
Посочете изследваните варианти, включително алтернативи на предприемането на нормативна промяна.

	2. Препоръчителен вариант

	Вариант 1: “Регулаторна намеса чрез изцяло нов закон“
Описание:
Вариант 1: „Регулаторна намеса чрез изцяло нов закон“ в конкретния случай е този, който предлага радикална промяна, с която се цели цялостно изкореняване на двигателите на установените проблеми, чрез въвеждането на нови правни институти и норми в сферата, в която действат проблемните отношения и тяхното уреждане по първичен и изцяло нов начин. Той е единственият, който има потенциал едновременно и пълноценно да се справи с всички констатирани недостатъци и с техните проявления на различните нива. Същият е препоръчителен, тъй като идентифицираните проблеми са многопластови и изискват съответно на тях разрешение, което в случая е регулаторна интервенция с най-висок интензитет, какъвто притежава законовият нормативен акт и заложените в него мерки за насърчаване на доброволчеството.
Положителни (икономически/социални/икономически) въздействия в тригодишна перспектива:
Икономическо въздействие 1. Най-ярко изразено косвено положително влияние върху заетостта и развитието на пазара на труда;
Икономическо въздействие 2. Насърчаване на процеса по приобщаване на неучещите и неработещите млади хора към обществото чрез обучения, образование и труд;
Икономическо въздействие 3. Създаване на благоприятна среда за подпомагане на хората в нужда и ограничаване на щетите  при кризисни ситуации, , когато преди държавата да реагира първи се отзовават доброволците.
Социално въздействие 1. Оптимален принос за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи;
Социално въздействие 2. Създаване на нови възможности за социализация, изграждането на контакти и развитие на нови умения и практически опит от желаещите да доброволстват;
Социално въздействие 3. Най-пълен принос за подобряване на благосъстоянието на хората в нужда.
Екологично въздействие 1. Оптимално спомага за борбата с климатичните промени;
Екологично въздействие 2. Насърчава най-пълно опазването на биоразнообразието, флората, фауната и естествената среда;
Екологично въздействие 3. Най-голям потенциал за ограничаване на щетите за околната среда при кризисни ситуации и други форсмажорни обстоятелства.


Опишете накратко най-важните парични и непарични изрази на положителните въздействия, включително върху всяка заинтересована страна/група заинтересовани страни.
Отрицателни (икономически/социални/икономически) въздействия в тригодишна перспектива:
Въпреки необходимостта от бюджетни средства за насърчаване на доброволческите дейности от  варианта не се очаква да има значителни отрицателни икономически въздействия, във формата на преки отрицателни ефекти върху държавния бюджет. Като необходимите бюджетни средства следва да са част от обезпечаването на цялостната политика за развитие на гражданското общество.
Опишете накратко най-важните парични и непарични изрази на отрицателните въздействия, включително върху всяка заинтересована страна/група заинтересовани страни.
Специфични въздействия в тригодишна перспектива:
· Въздействия върху малките и средните предприятия:
Вариант 1: „Регулаторна намеса чрез изцяло нов закон“ не разграничава предприятията, които биха били адресати, засегнати или заинтересовани страни от въвежданото с него регулиране според техния размер на микро-, малки, средни или големи предприятия. Проведеният от оценката анализ на въздействията показва липса на потенциал той да доведе до утежняване на положението на МСП, поради което не е необходимо разглеждането от ОВ на възможни алтернативи и мерки за намаляване на регулаторната и административната тежест върху тях. 
Посочете дали има микро-, малки или средни предприятия, които са изключени от новите правила, въведени с предложението.
Посочете разпределението на разходите между микро-, малките и средните предприятия.
· Административна тежест:
От Вариант 1: „Регулаторна намеса чрез изцяло нов закон“ също не могат да се очакват преки ефекти в регулаторната и административна тежест. Косвено той може да допринася за облекчаване на регулаторната тежест поради потенциала, който носи за значително засилване на правната сигурност, за усъвършенстване на съществуващите механизми за набиране, организиране, обучение и други на доброволци и за извършване на доброволчески дейности.
Посочете промяната в административната тежест за заинтересованите страни.
Посочете дали се създават нови регулаторни режими или регистри, както и дали се засягат съществуващи регулаторни режими и регистри.
Посочете дали предложението надхвърля минималните изисквания за административна тежест на ЕС.


В обобщен вид положителните и отрицателните въздействия на Вариант 1 спрямо различните заинтересовани страни е както следва:

	Заинтересовани страни:
	Вариант 1: „Регулаторна намеса чрез изцяло нов закон“

	1: Доброволци и лица, желаещи да извършват доброволчески дейности
	Разходи: не се очаква негативно въздействие върху доброволстващите и желаещите да доброволстват. 

Ползи: реализиране на пълния спектър от ползи, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда. Постигане на ясна защита и гаранции на правата и интересите на доброволците. 

	2: Лицата, организиращи доброволци и работещи по каузи, свързани с доброволци
	Разходи: ограничени по размер административни разходи, свързани със спазване изискванията за документиране на отношенията с доброволците и останалите задължения като организатори на доброволчески дейности.  
 Ползи: създаване на възможност за най-пълноценно разгръщане на тяхната дейност по мобилизиране на повече гражданска активност за общественополезни дейности чрез доброволчество благодарение на ясна и последователна държавна политика и конкретни мерки за насърчаване на доброволчеството


	3: Ползвателите на доброволческите дейности
	Разходи: не се очаква да реализират разходи или да търпят негативи. 
Ползи: създаване на оптимални условия колкото е възможно повече лица, организации и общности в нужда да се ползват от доброволчески дейности при зачитане на техните права и интереси.

	4: Българската държава и обществото като цяло
	Разходи: 
въпреки необходимостта от бюджетни средства за насърчаване на доброволческите дейности от  варианта не се очаква да има директно пряко въздействие върху държавния бюджет. 
Ползи: възможности за наваксване на изоставането на държавата от последните тенденции в ЕС и за оптимално възползване от пълния потенциал на ефективното доброволчество.




Потенциални рискове от прилагането на препоръчителния Вариант 1: „Регулаторна намеса чрез изцяло нов закон“
Липсват идентифицирани значителни рискове, които могат да бъдат свързани с въвеждането на Вариант 1: „Регулаторна намеса чрез изцяло нов закон“.
Посочете възможните рискове от прилагането на препоръчителния вариант, които са различни от отрицателните въздействия, например възникване на съдебни спорове и др.

	2.2. По проблем 2:
* При повече от един поставен проблем мултиплицирайте раздел 2.1.

	2.n. По проблем n:
* При повече от един поставен проблем мултиплицирайте раздел 2.1.

	3. Разходи и ползи от вариантите за действие

	3.1. По проблем 1:

	Варианти за действие:
	Общи годишни разходи
	Общи годишни ползи

	Вариант 0: „Без действие“
	Като разход (негативен ефект) спрямо доброволците ще бъде налице пропускане на възможността за по-широко приобщаване на желаещите да доброволстват към обществото и оказване на подкрепа за хората в нужда.

По отношение на лицата, които организират доброволчески дейности, ще бъдат пропуснати възможности за  разгръщане на дейността на тези организации по мобилизиране на повече гражданска активност за общественополезни дейности чрез доброволчество.

По отношение на ползвателите на доброволчески дейности ще бъде пропусната възможността да имат достъп и да се ползват от доброволчеството и помощта на повече доброволци.

За българската държава и обществото като негативен ефект при Вариант 0 ще бъде продължаващото изоставане от последните тенденции в ЕС в доброволчеството, пропускане на възможности за ползване на положителните социални, икономически и екологични въздействия от ефективното доброволчество.

	Не могат да бъдат идентифицирани ползи за доброволците, при липса на действия в посока трайното и последователно разрешаване на идентифицирания проблем. 

Не могат да бъдат идентифицирани ползи за лицата, които организират доброволчески дейности, в случай на несъздаване на ясен ангажимент за държавна политика по насърчаване на доброволчеството.

Не могат да бъдат идентифицирани ползи за ползвателите на доброволчески дейности при липса на действия в посока трайното и последователно разрешаване на идентифицирания проблем.




Не могат да бъдат идентифицирани ползи за българската държава и обществото като цяло при липса на действия в посока трайното и последователно разрешаване на идентифицирания проблем.

	Препоръчителен вариант: Вариант 1: „Регулаторна намеса чрез изцяло нов закон“
	Не се очаква негативно въздействие върху доброволстващите и желаещите да доброволстват след приемането на предложения законопроект.

По отношение на лицата, организиращи доброволчески дейности, се очакват ограничени по размер административни разходи, свързани със спазване изискванията за документиране на отношенията с доброволците и останалите задължения, предвидени в проекта на закон за организаторите на доброволчески дейности.  
 
По отношение на ползвателите на доброволческите дейности не се очаква да реализират разходи или да търпят негативи в резултат на приемането на проекта на закон. 

Въпреки необходимостта от бюджетни средства за насърчаване на доброволческите дейности за държавата като заинтересована страна не се очаква директно и пряко да настъпят разходи с приемането на проекта на закон. Такива разходи, включително техния размер, следва да бъдат заложени в следващия период на планиране на държавния бюджет, при ясен и открит диалог, проведен от отговорните за реализирането на държавната политика и конкретните насърчителни мерки структури. 



	По отношение на доброволстващите този вариант на действие ще доведе до реализиране на пълния спектър от ползи, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, както и на други социални групи, създаване на възможности за подпомагане на хората в нужда, а също и ще се постигнат ясна защита и гаранции на правата и интересите на доброволците.

По отношение на лицата, организиращи доброволчески дейности, този вариант на действие ще доведе до създаване на възможност за най-пълноценно разгръщане на тяхната дейност по мобилизиране на повече гражданска активност за общественополезни дейности чрез доброволчество благодарение на ясна и последователна държавна политика и конкретни мерки за насърчаване на доброволчеството.

Спрямо ползвателите на доброволчески дейности този вариант на действие ще доведе до създаване на оптимални условия колкото е възможно повече лица, организации и общности в нужда да се ползват от доброволчески дейности при зачитане на техните права и интереси.

За държавата и обществото като цяло този вариант на действие ще създаде възможности за наваксване на изоставането на държавата от последните тенденции в ЕС и за оптимално възползване от пълния потенциал на ефективното доброволчество.




	Вариант 2:  „ Регулаторна намеса чрез промени в действащата уредба“:
	При този вариант на действие за доброволците е възможно запазване на част от пречките пред тях (покриване на разходи със собствени средства; несигурност при рискови ситуации; липса на ясна възможност за освобождаване от работа с цел включване в доброволчески дейности и др.). Това би имало негативен ефект върху развитието на доброволческите дейности.

По отношение на лицата, организиращи доброволчески дейности ще е налице по-скоро запазване (евентуално увеличаване) на значителния размер собствени средства, влагани при организирането на доброволчески дейности и поради това запазване на ограничения обем привлечени доброволци.

За ползвателите на доброволчески дейности този вариант на действие означава, че те ще са по-ограничени като брой и няма да разполагат с общи принципни положения за защита на техните права и интереси. 


Спрямо държавата като заинтересована страна при този вариант на действие не се очаква да има въздействие върху държавния бюджет. 

	По отношение на желаещите да доброволстват е възможност в резултат на този вариант на действие да има частично подобряване на условията при включване в доброволчески инициативи и частично реализиране на някои от ползите, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда.

Спрямо лицата, организиращи доброволчески дейности, при този вариант на действие е възможно, но несигурно създаването на допълнителни възможности за обезпечаване разгръщането на тяхната дейност по мобилизиране на повече гражданска активност за общественополезни дейности чрез доброволчество

При този вариант на действие за ползващите се от доброволчески дейности ще е налице частично подобряване на условията, респективно помощта, която получават като нуждаещите се благодарение на доброволци. 

За държавата и обществото като заинтересовани страни този вариант на действие ще донесе непълни възможности за наваксване на изоставането на държавата от последните тенденции в ЕС и не възползване от пълния потенциал на ефективното доброволчество.

	Вариант  3: „Нерегулаторен “:
	При този вариант на действие пред желаещите да доброволстват ще се запазят някои от основните пречки за включване в доброволчески дейности (като липсата на време и др.), тъй като върху тях не може да се окаже трайно въздействие чрез нерегулаторни механизми.

За лицата, организиращи доброволчески дейности, при този вариант на действие е възможно запазване или влагане на допълнителни средства при реализирането на различни, несигурни мерки за насърчаване и популяризиране на доброволчеството. 


При този вариант на действие ползвателите на доброволчески дейности ще останат ограничени като брой, което ще се отрази негативно върху посрещането на техните нужди и социализиране.  


За държавата като заинтересована страна този вариант на действие създава несигурна необходимост от бюджетни средства, като не се очаква вариантът да окаже директно пряко въздействие върху държавния бюджет, доколкото предприемането на нерегулаторни мерки зависи от действията на различни отговорни лица и институции без задължителен характер.

	По отношение на желаещите да доброволстват при този вариант на действие има потенциал за достъп до повече информация за доброволчески инициативи, но същевременно несигурно и непълно реализиране на някои от ползите, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда.

При този вариант на действие за лицата, организиращи доброволчески дейности, ще е налице несигурно и непълно, неустойчиво, тип кампанийно, създаване на възможности за разгръщане на тяхната дейност по мобилизиране на повече доброволци и популяризиране на доброволческите дейности. 

За ползвателите на доброволчески дейности този вариант на действие ще доведе до несигурно и непълно създаване на нови и по-добри условия за получаване на помощ при реализиране на доброволчески дейности.

За държавата и обществото като цяло този вариант на действие дава несигурни и непълноценни възможности за наваксване на изоставането на държавата от последните тенденции в ЕС и несигурно  възползване от пълния потенциал на ефективното доброволчество.

	Вариант „ … “:
	
	

	
	Опишете качествено и количествено всички значителни разходи и ползи на годишна база и коя от заинтересованите страни ще ги понесе. Използвайте приблизителни цифри и диапазони, включително парични разходи (в лв.).

	3.2. По проблем 2:
* При повече от един поставен проблем мултиплицирайте раздел 3.1.

	3.n. По проблем n:
* При повече от един поставен проблем мултиплицирайте раздел 3.1.

	4. Проведени консултации

	На 31.08.2023 г. на Портала за обществени консултации е публикуван Консултационен документ относно концепцията на Закон за доброволчеството (https://strategy.bg/PublicConsultations/View.aspx?@lang=bg-BG&Id=7812) . Обществената консултация е предварителна по своя характер и имаше за основна цел да събере мнения от максимален брой заинтересовани страни в процеса по въпроси, които са възникнали по време на обсъжданията и заседанията на създадената от ММС междуведомствена експертна работна група за създаване на проект на Закон за доброволчеството. Чрез онлайн анкетата с общо 23 въпроса беше събрано мнение относно конкретни насърчителни подходи и мерки, проблеми и предизвикателства пред организацията на дейността, както как заинтересованите страни в процеса оценяват възможността и нуждата от закон, който да регулира под някаква форма доброволчеството. Обработените резултати от онлайн въпросника в обобщен вид са представени в пълния доклад с на предварителната оценка на въздействието. 
Част от предварителните консултации в хода на разработване на законопроекта по смисъла на чл. 18а от Закона за нормативните актове са реализирани активности от страна на гражданските организации членове на работната група - множество онлайн допитвания, обсъждания на живо с различни заинтересовани групи, дълбочинни интервюта, социологически проучвания, като:
1. допитване на Български Червен кръст чрез анкета относно ключови въпроси, свързани с проектозакон за доброволчество – участвали в допитването 401 души, от които 294 доброволци и 102 доброволчески мениджъри;
2. онлайн анкета за изготвяне на Закон за насърчаване на доброволчеството, разпространявана публично сред и от мрежите на Български дарителски форум, Български център за нестопанско право, Български червен кръст, Национален младежки форум, Герои на времето (TimeHeroes) – общо 255 респонденти;
3. обсъждане на живо относно Законопроект за насърчаване доброволчеството, организирано от Български център за нестопанско право и Национален младежки форум – 39 участници, представители на неправителствения сектор и доброволци;
4. национално представително проучване, проведено от Алфа Рисърч, по инициатива на Български център за нестопанско право – общо 1000 респонденти и
5.  проучване чрез метода на дълбочинни интервюта сред екипите на 10 компании в България, които насърчават корпоративното доброволчество -  организирано от Български дарителски форум и TimeHeroes.
Всички тези активности са съпътствани от активна комуникация в институционалните канали на ММС, както и чрез комуникационните канали на съответния неправителствени организации. За целите на допълнителна верификация на използваните изследвания, данни и информация са изискани и отразени в оценката становища на заинтересовани институции, НПО и експерти, работили по теми, свързани с доброволчеството и доброволческите дейности през последните 20 и повече години. Резултатите от проведените разнообразни форми на предварителни консултации, както и относими към темата проучвания, са представени (цитирани и графично онагледени) в подкрепа на основни изводи в пълния доклад от извършената предварителна оценка на въздействието. 
На основание чл. 26 от Закона за нормативните актове предстои провеждане на обществена консултация по предложените нормативни текстове, придружени с резултатите от проведената оценка на въздействието и останалите изискуеми документи, в срок от 30 дни. 

Засегнатите и заинтересовани страни при проведените и предстоящите консултации са:
1. публичните институции, които имат правомощия в областта на доброволчеството и доброволческите дейности;
2. неправителствените организации, неформалните граждански образувания и експертите, чиято дейност или интереси попадат в областта на доброволчеството и развитието на доброволчески дейности;
3. лицата, които са доброволци или имат желание/интерес към доброволческите дейности;
4. всички останали заинтересовани страни и широката общественост.

В хода на предварителните консултации основни дискусионни въпросите бяха тези за:
· Обхвата на лицата, които съгласно бъдещия закон следва да бъдат идентифицирани като организатори на доброволчески дейности и които, съответно, следва да са адресати на насърчителните мерки;
· Случаите на задължителна писмена форма на договора за доброволчество и начините за удостоверяване на доброволческата дейности, съобразно съвременната динамика на обществените отношения;
· Обхвата на насърчителните мерки и институционалната структура, която да гарантира създаването и реализирането на ясна държавна политика по посока насърчаване на доброволчеството, без да се създават нови административни органи и да е налице адекватно на моментното състояние на съществуващите обществени отношения в областта на доброволчеството решение.
По тези и другите дискусионни въпроси бяха проведени обсъждания в рамките на РГ и при различните обществени консултации, като решенията, намерили отражение в проекта на Закон за насърчаване на доброволчеството, са в резултат на постигнатия баланс между нуждите, очакванията и възможностите, съответно очакваното въздействие, от конкретната правна регламентация.



Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

	5. Привеждане в действие и изпълнение

	От коя дата предложението влиза в сила?
	………….. г.
ден/ месец/ година

	Коя институция ще отговаря за изпълнението на предложението и за контрола?
Министерство на младежта и спорта на Република България.
Посочете отговорната институция за изпълнението на предложението. Посочете дали предложението предвижда разходи за отговорната или друга институция?

	Име, длъжност и подпис на директора на дирекцията, отговорна за извършването на цялостната предварителна оценка на въздействието:

Име и длъжност:   …

Дата:  ……. г.

Подпис:   

